section_heading: Ponovno formiranje
paragraph_text: Prva armija ponovno je formirana 19. srpnja 1916. tijekom Bitke na Sommi (1. srpnja – 18. studenog 1916.) i to od divizija koje su do tada držale desno (sjeverno) krilo njemačke 2. armije. Zapovjednikom novoformirane 1. armije postao je general pješaštva Fritz von Below, dotadašnji zapovjednik 2. armije, kojemu je načelnik stožera bio pukovnik Fritz von Lossberg. Sjedište stožera armije bilo je u Bourlonu. U travnju 1917. 1. armija sudjeluje u Drugoj bitci na Aisnei (16. travanj – 9. svibanj 1917.) gdje uspješno zajedno sa 7. armijom odbila francuski napad koji je bio dio Nivelleove ofenzive.